stanford-oval/wikipedia huggingface dataset:
בובאל
אנטומיה > כסות ומראה חיצוני

הפרווה של הבובאל חלקה למדי ומורכבת משערות קצרות ודלילות. צבע הפרווה בדרך כלל הוא גוונים שונים של חום, ומשתנה בין תת-המינים כדלהלן: בובאל מערבי - חולי בהיר; בובאל צפוני - חום זהוב; בובאל ג'קסון - אדמדם זהוב בגב וצהבהב זהוב בשאר; בובאל קוקה - חום בהיר; בובאל סוואיני - ערמוני כהה עד שחור; בובאל טורה - אדמדם כהה\בהיר, ופסים שחורים על הרגליים; בובאל כף - אדמדם כהה בגב וחום בהיר\כהה בשאר, כתמים שחורים בולטים על הרגליים; בובאל לכטינשטיין - ערמוני כהה בגב וצהבהב\כתמתם בשאר, פסים שחורים על הרגליים. לכולם זנב ארוך ודק המסתיים בציצת שיער מברשתנית, ולבובאל הכף זנב שעיר מאוד - דומה יותר לזה של הסוס. העכוז, הגחון והרגליים בצבע בהיר יותר מהגוף, ובדרך כלל לבנבן, אפרפר או צהבהב קרמי. למרביתם יש כפלי עור גדולים ובולטים בצוואר. מבחינת מבנה גוף ואורך גולגולת יש דמיון גדול בין בובאל ג'קסון לבובאל כף, ובין בובאל טורה לבובאל סוואיני.
צבע הפנים של הבובאל מורכב מגוונים שונים של חום או זהוב ומשתנה בין תת-המינים: בובאל מערבי - חולי כשאר הגוף עם פס לבן בין העיניים, לוע בצבע חום שוקולד; בובאל מערבי - חום זהוב כשאר הגוף ללא סימונים כלל; בובאל ג'קסון - אדמדם כהה; בובאל קוקה - חום כהה; בובאל סוואיני - שחור עם "משקפיים" חומות בהירות או כהות; בובאל טורה אדמדם\כתמתם כהה, כתמים לבנים ליד העיניים; בובאל כף - חום בהיר, עם מצח וחוטם שחורים, ופס בהיר מפריד ביניהם; בובאל לכטינשטיין - כתמתם\צהבהב\זהבהב, משולשים לבנים ליד העיניים ולוע חום-שוקולד כהה. לרובם צבע האוזניים זהה בדרך כלל לשאר הגוף עם קצוות שחורות.
אנטומיה > מבנה ומידות גוף

גופו של הבובאל ארוך ורחב ויש לו צוואר קצר הרחב בתחילתו וצר בסופו. יש לו "דבשת" גדולה יחסית בכתפיים הגורם לפלג הגוף הקדמי להיות גבוה יותר מהאחורי. הוא מתאפיין בחרטום צר וארוך מאוד - בעיקר אצל בובאל ג'קסון ובובאל כף. מאפיין ייחודי של הבובאל הוא בליטה גדולה על המצח שעליה צומחות הקרניים הקרויה בשל כך "עוקץ הקרן", והיא גורמת לראשו להראות ארוך יותר מן הרגיל. יש לו רגליים ארוכות וחזקות המסייעות לו לרוץ מהר, ואוזניים גדולות וצרות המעוגלות באמצען ומשולשות בקצוות. השפתיים והלוע שלו מעוגלים כשל הג'ירף, וסמך להם זיפים חומים, אפרפרים, או צהבהבים. העיניים שלו גדולות וזהובות, ומתחתיהן בלוטות ריח בצבע שחור שגדולות ובולטות בדרך כלל. בעוד שאצל בובאל לכטינשטיין ובובאל כף ההפרשה מהבלוטות כהה ודביקה, אצל בובאל ג'קסון ההפרשה חסרת צבע. האף של הבובאל מחורץ ועגלגל בצורת "U", והפרסות גדולות וחדות. באופן כללי אין הבדל בולט בין הזכרים לנקבות למרות שהראשונים עלולים להיות גדולים וכבדים יותר.

מידות הגוף של הבובאל:

גובה הכתפיים: 145-120 ס"מ.

אורך ראש וגוף: 245-160 ס"מ.

אורך הקרניים: 70-45 ס"מ.

אורך הזנב: 70-30 ס"מ.

משקל הזכר: 218-125 ק"ג.

משקל הנקבה: 185-116 ק"ג.
תפוצה ובית גידול

בובאל הכף נפוץ ברחבי יבשת אפריקה במדינות הבאות: דרום אפריקה, נמיביה, בוצוואנה, מוזמביק, זמביה, אנגולה, הרפובליקה הדמוקרטית של קונגו, מלאווי, טנזניה, קניה, אוגנדה, אתיופיה, אריתריאה, סודאן, דרום סודאן, צ'אד, מאלי, ניז'ר, הרפובליקה המרכז אפריקאית, קמרון, ניגריה, גאנה, גינאה, גינאה ביסאו, בורקינה פאסו, בנין, טוגו, חוף השנהב, גמביה וסנגל, ונכחד מלסוטו, בורונדי, סומליה, מאוריטניה, סהרה המערבית, מרוקו, אלג'יריה, תוניסיה, לוב, מצרים וישראל. הוא הובא לסווזילנד וזימבבואה.
בית הגידול של הבובאל מגוון ביותר בשל התפוצה הרחבה שלו באקלים סובטרופי, אקלים טרופי ואקלים ים תיכוני, וכולל סוואנות יבשות וגשומות, "סוואנות גינאה", "הסוואנות הסודאניות", מישורי "הקארו הגדול" ו"היוואלד", הסאהל, ערבות, מדבר קלהארי, ושולי מדבר נמיב ומדבר סהרה, ביצות, חורשים דלילים, כרי דשא, שפת ואגני ניקוז של נהרות: אורנג', ואל, זמבזי, לימפופו, הנילוס הלבן, הנילוס הכחול, בחר אל-ע'זאל, ניז'ר, שרי, אובנג'י, קובנגו, קוננה, גמביה, סנגל, אוואש, עטברה, שבלי, ג'ובה, טנה, רובומה, לג'נדה, לולבה ועוד. הם מצויים באזורים הררים עד גובה של 4,000 מטר מעל פני הים, וסובלנים יותר לסביבה מיוערת מאשר הדאמאליסק או הגנו. באופן כללי הם נעדרים משלושה אזורים עיקריים באפריקה: יערות הגשם הטרופיים, האזורים הצחיחים של קרן אפריקה, והחלקים הפנימיים של מדבר סהרה. הטמפרטורות בתחומי תפוצתם נעים בין 10 ל-40 מעלות חום, וכמות המשקעים הממוצעת נעה בין 25 מ"מ בלבד עד ל-3,000 מ"מ לשנה.
תפוצה ובית גידול > הבובאל בארץ ישראל

בובאלים התקיימו בדרום ישראל עד לתקופה הביזנטית לפחות ובמדבריות עבר הירדן ככל הנראה עד לסוף המאה התשע עשרה.
קיימת מחלוקת לגבי זיהויו המקראי של הבובל, על פי תרגום השבעים היחמור המקראי הוא הבובל, אך יש המזהים אותו עם התאו.
אקולוגיה > התנהגות ופעילות

הבובאל הוא בעל חיים פעיל יום - עם שיא של פעילות בשעות הבוקר והערב, ומנוחה בשעות הצהריים. הוא חיה חברתית, וניתן לראותו בעדרים של 20 עד 300 פרטים. בתקופות של שפע במזון ניתן לראות עדרים המוניים של מאות פרטים, והעדר הגדול ביותר שתועד היה של 10,000 בובאלים. במהלך הרעייה בובאל אחד משמש כזקיף על מנת להזהיר את העדר מסכנות, ולעיתים קרובות הוא נעמד על תלוליות טרמיטים כדי לקבל מבט רחב יותר על האזור. הבובאל זהיר יותר מפרסתנים אחרים, ומסיבה זאת אחוזי הטריפה שלו נמוכים יותר מאנטילופות אחרות כדוגמת צבי תומסון, אימפלה, גנו כחול, זברה ודלגן. למרות המראה המגושם שלהם, כאשר סכנה מתקרבת כל העדר פותח בריצת נדנדה מהירה שמגיעה ל-80 קמ"ש, בדרך כלל לאחר שאחד מתחיל בזאת. הטורפים של בובאלים בוגרים הם אריות, נמרים אפריקנים, ברדלסים, צבועים נקודים וזאב טלוא, בעוד שהעגלים נטרפים גם על ידי תנים וטורפים קטנים נוספים.
אקולוגיה > תזונה

הבובאל הוא בעל חיים צמחוני, ותזונתו מורכבת בעיקר מסוגים שונים של עשבים ומעט קטניות ושיחים. הראש הצר שלו מתאים לבחירת העשבים הטריים והטובים ביותר מבין סבך של גבעולים יבשים. העשבים מהווים 80% מהתזונה בעונת היובש, ו-95% בעונת הגשמים. הבובאל גם יכול לעכל כמות גדולה יותר של מזון מאשר פריים אחרים. הוא די תלוי במקורות מים זמינים, אך באזורים צחיחים הוא יכול להשיג את המים הדרושים לו ממלונים, שורשים, ופקעות. מבין אוכלי העשב העיקריים בסרנגטי כדוגמת זברה מצויה וגנו כחול, הבובאל נחשב לבררן ביותר מביניהם. הבובאל אינו נווד כל כך כסוגי בובאלים אחרים, והעדרים פותחים בנדידה רק בעת מקרים קיצונים של בצורות ואסונות טבע.
אקולוגיה > מערכת חברתית

המערכת החברתית של הבובאל מחולקת לארבע קבוצות: זכרים טריטוריאליים בוגרים, זכרים נחותים בוגרים, זכרים צעירים, ונקבות עם צאצאיהן. הנקבות יוצרות בדרך כלל קבוצות של 5 עד 12 נקבות שעשויות לכלול ארבעה דורות של צאצאים, והן נלחמות ביניהן על השליטה בעדר. השטח שבו הן פעילות או מסתובבות משתרע עד 7 וחצי קמ"ר, והוא גדול מספיק כדי להקיף לעיתים 30-20 שטחים של זכרים. החל מגיל שלוש וארבע שנים הזכרים מנסים להשתלט על שטח בגודל של 31 דונם שבו נמצא בתדירות עדר נקבות וצמחייה בשפע, והם גם צריכים להכניע את הנקבות השתלטניות - כך שקרבות בין שני המינים אינם נדירים. הזכרים הנחותים והצעירים חיים בעדרי רווקים רופפים, ובדרך כלל הם תופסים שטח עם איכות מזון נמוכה יותר. זכר טריטוריאלי שהשתלט על שטח מסמן אותו על ידי צואה, שתן, ובלוטות ריח, והוא מגן עליו לאורך השנה ברציפות.
למרות המראה הרגוע שלהם, הבובאלים די אכזריים כאשר מתגרים בהם זכרים אחרים. תחילת המאבק בין זכרים יריבים נפתחת בסדרה של תנועות ותצוגות של איום עם הראש והגוף, ובדרך כלל גם עם עשיית צרכים. השניים כורעים על ברכיהם, ולאחר המכת-פטיש הראשונה מתחילה ההיאבקות הרצינית כשהקרניים שלהם שלובות אחת בשנייה. כל אחד מנסה לזרוק את ראשו של האחר לצד אחד כדי לדקור לו את הצוואר והכתפיים בקרניו או לעקם את ראשו לצד. הזכרים בדרך כלל מאבדים את הטריטוריה שלהם אחרי שבע או שמונה שנים. בסרטון של נשיונל ג'יאוגרפיק תועד בובאל מתנגש בעוצמה ברוכב אופניים בסוואנה, ומשערים כי ככל הנראה זו התנהגות טריטוריאלית שהתרחשה בגלל הראייה הגרועה של הבובאל. בין הקולות של הבובאל ניתן למנות קרקורים שקטים ונהמות. הם מתקשרים ביניהם גם על ידי חוש הריח ותצוגה חזותית. הצפיפות של האוכלוסייה ברחבי אפריקה היא בדרך כלל ביחס של 1.4 פרטים לקמ"ר.
אקולוגיה > רבייה ומחזור חיים

עונת הרבייה מתרחשת לאורך השנה, ובמקומות מסוימים מושפעת על ידי הזמינות של המזון. הנקבה מתרבה בדרך כלל בשטחו של זכר טריטוריאלי החזק ביותר, ולעיתים תתרבה גם עם כמה זכרים. ההריון נמשך 8 חודשים (כ-240 ימים), לאחריהם נולד עגל יחיד השוקל בעת הלידה כ-9 קילוגרם וצבעו בהיר אצל כל תת-המינים. בימיו הראשונים הוא שוהה מוסתר בצמחייה, עד שיהא חזק מספיק כדי ללכת בקצב של העדר. ההמלטות של נקבות הבובאל מתרחשות בסבך, שלא כמו נקבות הגנו שממליטות בקבוצות במישורים. העגל נגמל בגיל ארבעה חודשים, ומגיע לבגרות בסביבות 2.5-1.5 שנה. הזכר עלול להישאר לצד אימו שנתיים וחצי - הרבה יותר מהגנו או הדאמאליסק.
תוחלת החיים של הבובאל 20-11 שנה בטבע, ועד 19 שנה בשבי.
איומים ושימור

הבובאל מסווג על ידי IUCN במצב השימור ללא חשש (LC) בעיקר בשל מספרים גדולים ויציבים של חלק מתת-המינים המשפיעים על מצבו באופן כללי. עם זאת, תת-המינים רשומים בקטגוריות שימור מנוגדות לחלוטין: בובאל כף - ללא חשש (LC) כיוון שהמספרים שלו גדולים במיוחד ונמצאים במגמת עלייה בשל ההכנסה שלו לעשרות אזורים מוגנים ופרטיים על ידי פקחים וציידים כאחד. בובאל לכטינשטיין ללא חשש (LC) בשל הנוכחות הגדולה שלו באזורים מוגנים ומגמת אוכלוסייתו יציבה. בובאל קוקה - ללא חשש (LC) בשל תפוצה גדולה בשמורות מוגנות בקניה וטנזניה (כ-70% מהאוכלוסייה), אך מגמת אוכלוסייתו נמצאת כבר בירידה בשל הרס בית גידול. בובאל מערבי - קרוב לסיכון (NT); למרות שמעל 95% מהאוכלוסייה נמצאת כרגע באזורים מוגנים, המספרים שלו פוחתים בהדרגה וקרובים כבר לקטגוריות מאוימות. בובאל ג'קסון - סכנת הכחדה (EN); בשל ירידה משמעותית ביותר של האוכלוסייה מאז 1980. בובאל סוואיני - סכנת הכחדה (EN); נדיר אף יותר מבובאל ג'קסון כשמספרי אוכלוסייתו בשפל לאחר תחרות מסיבית עם בעלי חיים מקומיים, אובדן בית גידול וחדירה של ציידים ומקומיים לפארקים לאומיים באתיופיה למטרות ציד או ניצול משאבי טבע. הוא גם מתקרב לקטגורית השימור החמורה יותר. בובאל טורה - סכנת הכחדה חמורה (CR); תת-המין הנדיר והמאוים ביותר, מצוי במספרים פחותים ומבודדים באתיופיה ואריתריאה; על פי מפת התפוצה העדכנית של IUCN הוא כבר נעלם מכל חלקי הטווח ההיסטורי שלו, ולא ניתן להצביע על אזור מסוים שבו יש אוכלוסייה קבועה. בובאל צפוני - נכחד (EX); הושמד מרוב צפון אפריקה עד אמצע המאה ה-19 ונכחד סופית בין 1945 ל-1954. הסיבה המיוחסת לכך היא החדירה האירופאית לאפריקה והכנסת נשק חם בכמויות.
איומים ושימור > מספרים

אומדן האוכלוסייה העולמי של הבובאל הוא 362,000 פרטים. החלוקה בין תת-המינים כדלהלן: 130,000 לבובאל כף. 82,000 לבובאל לכטינשטיין. 70,000 לבובאל ג'קסון (לעומת 285,000 בעבר). 42,000 לבובאל קוקה. 36,000 לבובאל מערבי. פחות מ-600 לבובאל סוואיני. פחות מ-250 לבובאל טורה.
הערות שוליים

1 2  מילון בעלי חיים: נכר (תשל"ב), 1972, באתר האקדמיה ללשון העברית
↑  העצמות היבשות שמספרות את עלייתו ונפילתו של הנגב הביזנטי, באתר Tip, ‏15 למאי 2019
↑  זהר עמר, להשיב את אנטילופת הבובל
↑  מרדכי כסלו, בחינת הזיהויים של עשרת מיני מעלי-הגרה הטהורים על-פי הטקסונומיה, באתר דעת
| פריים |
| --- | --- | --- |
| ראמים | ראמים |  |
| דישון | דישון מקראי |        |
| ראם | ראם לבן • ראם הצבי • ראם ביסה • ראם סהרה • ראם שולי-אוזניים |        |
| אנטילופת סוס | אנטילופת סוס שחורה • אנטילופה סוסית קצרת-קרן |        |
| בובאלים | בובאלים |        |
| בובאל | בובאל איילי • בובאל הכף • בובאל ליכטנשטיין |        |
| גנו | גנו כחול • גנו שחור |        |
| דאמאליסק | דאמאליסק הסהר • דאמאליסק הצבי |        |
| הירולה | הירולה |        |
| אימפלים | אימפלים |        |
| אימפלה | אימפלה |        |
| צביונים | צביונים |        |
| צביון | צביון חום • צביון צהוב-גב • צביון זברה • צביון אדרס • צביון פיטרס • צביון הארווי • צביון ז'נטינק • צביון לבן-גחון  • צביון נטאל  • צביון שחור  • צביון שחור-חזית  • צביון אוגילבי  • צביון אדום  • צביון אבוט   • צביון וינס •  צביון לבן-רגליים |        |
| צביון גמדי | צביון כחול • צביון מקסוול • צביון וולטר |        |
| צביון סבכים | צביון סבכים |        |
| צבאי סוף | צבאי סוף |  |
| קובוס | קובוס המים • קובוס שחור-רגל • קובוס המשקפיים • קובוס הנילוס • קובוס וארדון |  |
| צבי סוף | צבי סוף מצוי • צבי סוף ההרים • צבי סוף הסוואנה |  |
| פלינים | פלינים |  |
| אנטילופה איילית | אנטילופה איילית |  |
| פאנטולופים | פאנטולופים |  |
| אנטילופה טיבטית | אנטילופה טיבטית |  |
| פרים • יעלים • צבאיים | פרים • יעלים • צבאיים |  |
| --- | --- |
בקרת זהויות :  NLI: 987007292896605171 
מימין לשמאל ומלמעלה למטה: "בובאל סוואיני", "בובאל ג'קסון", "בובאל הכף", "בובאל מערבי", "בובאל צפוני", "בובאל טורה", "בובאל נוימן" (כלאיים), "בובאל לכטינשטיין" ו"בובאל קוקה.
ראש אופייני למיני הבובאל. ניתן להבחין ב"עוקץ הקרן" הייחודי להם.
תפוצת הבובאל לפי תת-מינים

  בובאל צפוני (נכחד)
  בובאל קוקה 
  בובאל ג'קסון 
  בובאל טורה 
  בובאל מערבי
  בובאל סוואיני
  בובאל לכטינשטיין
  בובאל כף
בובאלי קוקה לצד גנו כחול. נגורונגורו, טנזניה.
קבוצת בובאלי כף בנמיביה.
בובאל לכטינשטיין לצד אימפלות בסלוס.
בובאל ג'קסון בפארק הלאומי מרצ'יסון פולס.
בובואלים מערביים בריצה.
בריאן מרשל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 במאי 1938 Battersea, הממלכה המאוחדת 
 פטירה:  25 ביוני 2019 (בגיל 81) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1963 
 מקום לימודים:  האקדמיה המלכותית לאמנות הדרמה (1963)  Salesian College 
 פרופיל ב-IMDb
 
בריאן מרשל (באנגלית: Bryan Marshall;‏ 19 במאי 1938 - 25 ביוני 2019) היה שחקן בריטי ששיחק בתפקידים רבים בקולנוע ובטלוויזיה.
ביוגרפיה

מרשל נולד בבטרסי שבלונדון. הוא היה ממוצא אירי. הוא התחנך בסלסיאן קולג' בבטרסי ולמד משחק באקדמיה המלכותית לאמנות הדרמה (RADA). הוא הופיע בתיאטרון בריסטול אולד ויק ובתיאטרון רפרטוארי. ב-1986 שיחק בסיבוב הופעות של המחזמר "צלילי המוסיקה" בתפקיד קפטן פון טראפ.
ביוגרפיה > קריירה

בקולנוע שיחק מרשל בסרטים "Rasputin the Mad Monk" (מ-1966), "אלפי" (1966), "המכשפות" (1966), "The Viking Queen" (מ-1967), "Quatermass and the Pit", (מ-1967), "Mosquito Squadron" (מ-1969), "I Start Counting" (מ-1970), "מתוקה היא הנקמה" (1971), "Because of the Cats" (מ-1973), "זרע התמרין" (1974) וב"המרגלת שאהבה אותי" (1977). תפקידו הזכור ביותר הוא בסרט הפשע "יום שישי הארור" מ-1980. בהמשך הופיע בסרטים בהפקה אוסטרלית כגון "חבורת אופני ה-BMX" (מ-1983), "Bliss" (מ-1985), "The Man from Snowy River" (מ-1988), "המעניש" (1989) יחד עם דולף לונדגרן, "Country Life" (מ-1994) והסרט "סלקי" (2000).
בטלוויזיה הופיע מרשל בסדרה "Spindoe", במיני-סדרה "הטיית לב", בסדרת הדרמה "Warship", ב-"United!", בסדרה "ההגדה לבית פורסייט", בסדרה המשטרתית "Dixon of Dock Green", סדרת הדרמה "Z-Cars", בסדרות "המלאך", "הגומלים", "קו אונידין", "המקצוענים", "שובו של המלאך", "Buccaneer", בסדרה "The Chinese Detective", "רובין משרווד", "בקצב הלב", "The Bill" וב"דיאל ופסקו".
מרשל הרבה להופיע גם באוסטרליה, והשתתף בהפקות כגון אופרת הסבון "Prisoner", הסדרות "Special Squad" ו-"Golden Pennies", באופרת הסבון "שכנים", הסדרה "Embassy", הסדרה "קרוב רחוק", בסדרת הדרמה "Stingers", בסדרה המשטרתית "Water Rats", ובסדרה הרפואית "All Saints".
ב-1989 היה בריאן מרשל מנחה התוכנית "Australia's Most Wanted", גרסה אוסטרלית של התוכנית האמריקאית "America's Most Wanted" שהתמקדה בסיוע למשטרה בפענוח פשעים לא פתורים.
נפטר ב-25 ביוני 2019.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1966 |  | Rasputin the Mad Monk | וסילי | ללא קרדיט |
| 1966 | אלפי | Alfie | פירס | ללא קרדיט |
| 1966 | המכשפות | The Witches | טום |  |
| 1967 |  | The Viking Queen | דומיניק | ללא קרדיט |
| 1967 |  | Quatermass and the Pit | קפטן פוטר |  |
| 1969 |  | Mosquito Squadron | מפקד טייסת ניל |  |
| 1970 | וילט | Villette | ד"ר ג'ון גרהם ברטון | סדרת טלוויזיה |
| 1971 | הטיית לב | Persuasion | קפטן ונטוורת' | מיני-סדרה |
| 1970 |  | I Start Counting | ג'ורג' |  |
| 1971 | מתוקה היא הנקמה | Man in the Wilderness | פוטס |  |
| 1973 |  | Because of the Cats | המפקח ואן דר ואלק |  |
| 1974 | זרע התמרינד | The Tamarind Seed | ג'ורג' מקלאוד |  |
| 1977 | המרגלת שאהבה אותי | The Spy Who Loved Me | ג'ורג' מקלאוד |  |
| 1980 | יום שישי הארור | The Long Good Friday | האריס |  |
| 1981 |  | 4D Special Agents | ריי |  |
| 1983 | חבורת אופני ה-BMX | BMX Bandits | הבוס |  |
| 1985 |  | Bliss | אדריאן קלונס |  |
| 1985 |  | Hot Target | קלייב ובר |  |
| 1988 |  | The Man from Snowy River II | הוקר |  |
| 1989 | המעניש | The Punisher | דינו מורטי |  |
| 1990 |  | The Phantom Horseman | טרמיין |  |
| 1994 |  | Country Life | מר פטינגר |  |
| 1996 |  | Chicken | דוויין סרנטו |  |
| 1997 |  | Hard Edge | בוס |  |
| 1999 |  | The Knock | פרנקי ג'ונסון | סדרת טלוויזיה |
| 2000 | סלקי | Selkie | מלקולם |  |
| 2002 | דיאל ופסקו | Dalziel and Pascoe | טרי ברקספיר | בפרק "Sins of the Fathers" |
| 2007 |  | Courts mais GAY: Tome 13 | מרקוס | בחלק "Into the night" |
הערות שוליים

↑  "English actor Bryan Marshall of 'The Spy Who Loved Me' dies aged 81". MI6-HQ.COM (באנגלית).
↑  Noble, Peter, ed. (1982). 1982–1983 Screen International Film And TV Year Book. London: King Publications.
↑  Bryan Marshall - Films, TV and people, BFI.
↑  Course Name: Acting (RADA Diploma). Year of Graduation: 1963. RADA student & graduate profiles.
↑  'Quatermass and the Pit (BFI Film Classics)’ by Kim Newman (BFI, 2014) p. 111 (Credits). ISBN 9781844577910.]
↑  Avengers episode "Who Was That Man I Saw You With?" (1969).
↑  'Hanging around in the hood: the legacy of The Long Good Friday'. 20.o2.2000. The Guardian Film.
↑  Australia's Most Wanted. tv.com.
| --- | --- |
בקרת זהויות :  BnF: cb13991023w (data)  GND: 118923582X  ISNI: 0000 0001 1471 4766  LCCN: nr2003027483  SUDOC: 152647449  VIAF: 44494540   WorldCat (עם VIAF): 44494540
בסיס תפעול קדמי

בסיס תפעול קדמי לוגר, אפגניסטן
בסיס תפעול קדמי (באנגלית: forward operating base (FOB)) הוא בסיס צבאי קדמי מבצעי, המשמש לתמיכה בכוחות הלוחמים הנמצאים בשטח ומאפשר פעולה מהירה ואיכותית יותר לביצוע יעדים אסטרטגיים או טקטיים של הלחימה. בסיס תפעול קדמי עשוי לכלול בתוכו בסיס טיסה, בית חולים צבאי, מוסך צבאי ומתקנים לוגיסטיים אחרים.
בסיס תפעול קדמי מקבל תמיכה בדרך כלל מבסיסי הפעלה ראשיים (אנ') שמסייעים ומגבים על בסיס התפעול הקדמי.
תיאור

בצורתו הבסיסית ביותר בצבא ארצות הברית, בסיס הפעלה קדימה מורכב מעמדה המוקפת גדר עם נקודת בקרת כניסה מבוצרת (ש"ג). שכבת ההגנה השנייה כוללת מחסומי בטון, שערים, מגדלי שמירה, פילבוקסים, בונקרים ותשתיות אחרות להגנה על הכוח בבסיס.
הערות שוליים

↑  Royal Air Force Common Core and Deployment Skills Aide-Memoire AP 3242B VOL 5, ABBREVIATIONS
↑  "forward operating base Official Definition (US DoD)". militaryfactory.com. נבדק ב-10 באפריל 2018. {{cite web}}:  (עזרה)
↑  Elwell, Andrew (2011-12-01). "Defence IQ | Forward Operating Base (FOB)". Defence IQ (באנגלית). נבדק ב-2024-02-19.
↑  "Army Logistician (Building a FOB From the Ground Up)". www.alu.army.mil. נבדק ב-10 באפריל 2018. {{cite web}}:  (עזרה)
↑  "PdD Combat Armaments and Protection Systems". Project Manager Close Combat Systems. 4 באוגוסט 2020. אורכב מ-המקור ב-5 בנובמבר 2018. נבדק ב-4 באוגוסט 2020. {{cite web}}:  (עזרה)
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
ג'רג' גאבור (סופר)

| --- | --- |
אין תמונה חופשית
 לידה:  6 במרץ 1902 בודפשט, האימפריה האוסטרו-הונגרית 
 פטירה:  2 באוגוסט 1973 (בגיל 71) בודפשט, הרפובליקה העממית ההונגרית 
 שם לידה:  Lederer György 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  הפוליטכניקום של מילאנו (1924) 
 
ג'רג' גאבור (במקור לֶדֶרֶר, בהונגרית: Gábor György; בודפשט, 6 במרץ 1902 – בודפשט, 3 באוגוסט 1973) היה עיתונאי, סופר, אסתטיקן, מתרגם, מורה יהודי-הונגרי. הוא אחיה של הציירת מריאן גאבור.
קורות חיים

ג'רג' גאבור נולד במשפחה יהודית כבנו של איגנץ גאבור, היסטוריון ספרות. הוא למד באוניברסיטה הפוליטכנית במילאנו. בשנים 1924–1925 עבד כעוזר במאי בית האופרה (הישן) בדרזדן ב-Semperoper. הוא למד היסטוריה של הספרות ורומנטיקה בפירנצה, בהיידלברג, בברלין ובפריז. בשנת 1928 קיבל את הדוקטורט בברלין. מחקריו בתחום האסתטיקה והדרמטורגיה וכן ביקורותיו הופיעו בפסטר לויד ובהליקון הטרנסילבני.
אחרי מלחמת העולם השנייה בשנת 1945 הקים גאבור בית יתומים בפוט (Fót), בטירת קארויאי לשעבר, לטיפול בילדים שננטשו כתוצאה מהמלחמה והרדיפות. משנת 1950 תרגם מ: גרמנית, צרפתית, איטלקית, אנגלית, ספרדית. הוא ערך את יצירותיהם של צ'כוב, דרייזר, אגון ארווין קיש ושל הסופר היהודי-גרמני אלברט מאלץ.
משנת 1957 ועד מותו, היה בעל הטור האיטלקי-ספרדי של כתב העת "העולם הגדול" (Nagyvilág), שם התמקדה עבודתו בעיקר בתרגום והצגת הספרות האיטלקית של זמנו. הוא בחר וערך את כתביהם של הסופרים ההונגרים-יהודים ינה הלטאי (בן דודו של בנימין זאב הרצל) ושל אלדאר קומיאט. אוסף האפוריזם הצרפתי שנערך ותורגם על ידו פורסם בכמה וכמה מהדורות. עבודתו האחרונה הייתה חיבור אנתולוגיה של ההיסטוריה התרבותית. בשנת 1973 זכה בפרס הספרות פרמיו קלבריה (הפרס הבינלאומי של קלבריה הוקם על ידי חוג התרבות והיחסים הבינלאומיים של וילה ס. ג'ובאני, בראשות פרופ' ג'וזפה מוראביטו.
כתביו

Die Misanthropie Chamforts (ברלין, 1928)
ספר מחשבות. רנסרים צרפתיים לאפוריזם (1958)
הכינור של אינגרס (תוספים ואנתולוגיה של תולדות התרבות, 1972)
פרסים

בשנת 1973 Premio Calabria
לקריאה נוספת

ג'רג' גאבור ומשפחתו המורחבת
ג'רג' גאבור בלקסיקון ביוגרפי
הערות שוליים

↑  תמונתו בגיל 14 (העומד באמצע) עם בני דודים, שצולמה בשנת 1916 בסטודיו של הצלם גוסטב מץ
↑  הפרס מטפח את היחסים בין איטליה לבין אירופה לצורך שיפור הקשר התרבותי והעלאת המודעות לבעיות דרום איטליה ושל קלבריה.
| --- | --- |
בקרת זהויות :  NLI: 987007281405605171  PLWABN: 9810563299405606  BnF: cb12869467m (data)  ISNI: 0000 0001 1954 5412  LCCN: n96088122  NTA: 132210959  SUDOC: 159835968  VIAF: 121371790   WorldCat (עם VIAF): 121371790
ג'יימס פיץ ג'יימס, הדוכס הראשון מברוויק

| --- | --- |

 לידה:  21 באוגוסט 1670 מולן, ממלכת צרפת ממלכת צרפת 
 פטירה:  12 ביוני 1734 (בגיל 63) פיליפסבורג, בישופות שפייר  
 מדינה:  ממלכת צרפת, ממלכת בריטניה הגדולה 
 השכלה:  Prytanée National Militaire  סורבון  College of Juilly 
 בן או בת זוג:  Honora Burke (26 במרץ 1695–?) Anne Bulkeley (18 באפריל 1700–?) 
 
 פרסים והוקרה
 אבירי מסדר הרוח הקדושה  אביר במסדר גיזת הזהב  אביר במסדר סן-מישל  מסדר הבירית 
 
ג'יימס פיץ ג'יימס, הדוכס הראשון מברוויק (באנגלית: James FitzJames, 1st Duke of Berwick‏; 21 באוגוסט 1670 - 12 ביוני 1734) היה איש צבא צרפתי, בנם הלא חוקי של המלך ג'יימס השני וארבלה צ'רצ'יל, בתו של וינסטון צ'רצ'יל ואחותו הגדולה של הדוכס הראשון ממרלבורו.